— Праводзім праверкі ў калектывах, дзе ёсць вялікая дэбіторская запазычанасць з тым, каб высветліць яе прычыны і тое, ці ўсе меры прыняты для ліквідацыі. На жаль, рэальны малюнак сведчыць, што ў некаторых арганізацыях не вядзецца пераддагаворная работа па вывучэнню плацежаздольнасці патэнцыяльных эканамічных партнёраў, парушаюцца ўмовы аплаты, гатовая прадукцыя адпускаецца без атрымання дакументальнага пацвярджэння паступлення папярэдняй аплаты, адсутнічае прэтэнзійна-іскавая работа па спагнанню запазычанасці і г.д. Сумным пацвярджэннем гэтаму можа служыць сітуацыя ў “Лунінецкім райаграсервісе”. Акрамя ўсяго, работнікі пракуратуры закліканы сачыць за тым, наколькі беражліва захоўваюцца паліўна-энергетычныя і матэрыяльныя рэсурсы. Паверце, сітуацыя ў народна-гаспадарчым комплексе магла б быць куды больш спрыяльнай, калі б паўсюдна былі ліквідаваны факты элементарнай безадказнасці.